**Øster Jølby Friskole og Fribørnehus søger engageret lærer.**

Vi søger en fast fuldtidslærer til vores fantastiske skole. Skolen er Jyllands ældste friskole og blev oprettet tilbage i 1861. Vi er en Grundtvig-Koldsk friskole, hvis primære mål er at tage hånd om det enkelte barns faglige, sociale og personlige udvikling. Derfor vægter vi høj faglig kompetence inden for samtlige fagområder, og derfor er skolegang også mere end boglige fag. Vi afsætter derfor tid til blandt andet fælles morgensang, fortælling og en række kreative udfoldelsesmuligheder i løbet af skoletiden.

**Følgende fag ønskes dækket:**

* Matematik (udskoling og mellemtrin)
* Idræt (udskoling og mellemtrin)
* Geografi
* Musik (ikke et krav)

Udover dette skal vi have læst en række støttetimer, som du også skal kunne varetage. Det er en fordel, hvis du har erfaring med dette.

**Vi forventer, at du:**

* Er uddannet lærer.
* Deltager i arrangementer i forbindelse skolen.
* Kan identificere dig med vores værdigrundlag og omsætte det i praksis.
* har humoristisk sans og er åben for forandringer og udfordringer
* Er rollemodel for eleverne.
* Brænder for at arbejde med børn.

**Vi tilbyder dig:**

* At blive en del af en dynamisk og velfungerende personalegruppe.
* At være med til at sætte dit præg på vores friskole.
* Ca. 150 børn fordelt fra 0. – 9. klasse.
* Et godt arbejdsmiljø både fysisk og socialt samt engagerede, dygtige og hjælpsomme kolleger
* En lokalaftale med 25 lektioner pr. lærer.

Hvis du har spørgsmål til stillingen, kan du kontakte skoleleder Simon Krabbesmark på tlf. 52105303 eller 97741236. Har du lyst til at komme på besøg, er du meget velkommen efter aftale.

Ansøgning med relevante bilag fremsendes i PDF-format til skoleleder Simon Krabbesmark på mail: Simon@ojf.dk Ansøgningsfrist: 28. juni 2019 kl. 12.00. Ansættelsessamtaler afholdes i uge 27.

Løn- og ansættelsesforhold efter gældende overenskomst.